  Анжелика Тихонова корреспондент 3-тӥ толсурлы Удмуртиын эшшо 207 адямилэсь коронавирус инфекцизэ шараязы. Висьыны кутскемъёс пӧлын 37 пиналъёс но 65 арессэ ортчем 36 арлыдоос. Со сярысь элькунысь оперативной штаб ивортӥз. Диагноззы Ижкарын 94 улӥсьёслэн зэмаз, Каракулино ёросын – 21, Эгра ёросын – 17, Сарапул ёросын – 11, Воткаын – 10, Кизнер ёросын – куать, Якшур-Бӧдья ёросын – вить, Сюмси, Сьӧлта, Ува ёросъёсын – быдэн ньыль, Дэбес ёросын – куинь, Можгаын, Алнаш, Вавож, Камбарка, Красногорск ёросъёсын – быдэн кык, Сарапулын, Дэри, Пичи Пурга ёросъёсын – быдэн одӥг. 185 адями йӧназ. Тямыс мурт кулӥз. Кышномуртъёслы 61, 66, 82, кыкезлы 83, 87 арес вылэм, воргоронъёслы – 57, 60 арес 3-тӥ толсурлы Удмуртиын коронавирусэн черлан 75 сюрс 680 учыръёс лабораториосын зэматэмын. 63 сюрс 731 адями йӧназ, 3 сюрс 265 мурт улонысь кошкиз. Та дыре 190 висисьёслэн тазалыксы секыт лыдъяське. Берло нунал ӵоже коронавируслы 4 сюрс 850 эскеронъёс ортчытӥзы. Коронавируслэсь прививка 641 сюрс 785 адями пуктӥз, со пӧлысь 449 сюрс 878 мурт кык компонентэн. «Спутник Лайт» вакцинаез 111 сюрс 467 адямилы пуктӥзы. Тегъёс: Тазалык Ижкар Удмуртия коронавирус  